ไทยพาณิชย์จับมือกฟผ. ร่นเวลาออกหนังสือค้ำ
นายวศิน ไสยวรรณ รองผู้จัดการใหญ่อาวุโส ธนาคารไทยพาณิชย์ จำกัด (มหาชน) เปิดเผยว่า ธนาคารร่วมกับการไฟฟ้าฝ่ายผลิตแห่งประเทศไทย (กฟผ.) และ บริษัทแอ๊บโซลูท คลีน เอ็นเนอร์จี้ จำกัด (มหาชน) ได้ร่วมกันพัฒนาระบบการออกหนังสือค้ำประกันในรูปแบบดิจิทัล (Digital LG) เพื่อเพิ่มประสิทธิภาพในการดำเนินธุรกิจให้กับ กฟผ. และคู่ค้า ตลอดจนซัพพลายเชนทั้งระบบ โดยใช้ระบบดิจิทัลทดแทนการออกหนังสือค้ำประกันในรูปแบบเดิมได้ครบทุกขั้นตอน,Digital LG คู่ค้าไม่ต้องเดินทางไปรับเอกสารที่สาขา เป็นระบบที่ปราศจากการใช้กระดาษ 100 เปอร์เซ็นต์ สามารถลดระยะเวลาการดำเนินการจาก 3 วัน เหลือเพียง 3 ชั่วโมง,นอกจากการให้บริการ Digital LG เต็มรูปแบบแล้ว ธนาคารยังให้บริการ LG บนระบบบล็อกเชนกลางของธนาคารแห่งประเทศไทย (ธปท.) ภายใต้บริษัท บีซีไอ (ประเทศไทย) สำหรับกลุ่มธุรกิจขนาดใหญ่ 3 ราย ได้แก่ กลุ่มเอสซีจี บริษัทจีซีมาร์เกตติ้ง โซลูชั่น จำกัด และบริษัท ไออาร์พีซี จำกัด (มหาชน) และพร้อมที่จะเชื่อมต่อลูกค้าผู้ใช้บริการ SCB Digital LG เข้าสู่โครงข่ายหนังสือค้ำประกันบนเทคโนโลยีบล็อกเชนได้ทันทีที่ต้องการ เมื่อทางบีซีไอเปิดให้บริการเป็นการทั่วไปในช่วงไตรมาสที่ 4 ปี 2562,ด้านนายภัทรกฤช เตชะศิกานต์ รองผู้ว่าการการเงินและบัญชี กฟผ. กล่าวว่า เป็นการใช้ระบบดิจิทัลเต็มรูปแบบจะช่วยเพิ่มประสิทธิภาพในการแข่งขันให้กับคู่ค้าและซัพพลายเชนของ กฟผ.
ธนาคารไทยพาณิชย์ร่วมกับการไฟฟ้าฝ่ายผลิตแห่งประเทศไทย (กฟผ.) และ บริษัทแอ๊บโซลูท คลีน เอ็นเนอร์จี้ จำกัด (มหาชน) ได้ร่วมกันพัฒนาระบบการออกหนังสือค้ำประกันในรูปแบบดิจิทัล (Digital LG)
ธนาคารไทยพาณิชย์,กฟผ.,หนังสือค้ำประกัน,หนังสือค้ำประกันอิเล็กทรอนิกส์,Digital LG,บล็อกเชน,ธปท.,ข่าวทั่วไป